મહેશ શાહના જણાવ્યા પ્રમાણે પોતે મોટા રાજકીય નેતાઓ અને બિલ્ડરોનાં કાળાં નાણાંને સફેદ કરવા માટે બે ટકા કમિશનને કારણે આ જાહેરાત કરી હતી.ત્યારે સવાલ એ ઊભો થાય છે કે મહેશ શાહના આકાઓ કોણ છે? સચિવાલયમાં ચાલતી ચર્ચા મુજબ મહેશ શાહ રાજ્ય સરકારમાં ઉચ્ચ અધિકારીઓ સાથે સીધો સંપર્ક ધરાવતી વ્યક્તિ રહી છે. રાજનેતાઓ સાથેના તેના સંપર્ક પણ ધીમેધીમે જાહેર થઇ રહ્યા છે. કોંગ્રેસના આક્ષેપ પ્રમાણે વડા પ્રધાન નરેન્દ્ર મોદીના મુખ્યમંત્રીના કાર્યકાળમાં તોસાખાનામાં આવેલી ભેટ-સોગાદોની જાહેર હરાજીમાં પણ મહેશ શાહની ભૂમિકા રહી છે. એથી એટલું ચોક્કસ છે કે તેનું જોડાણ ગુજરાતના ટોચના નેતાઓ સાથે હશે.